
І ОСНОВНИ ПОЛОЖЕНИЯ


Основите на общата култура и поведение на личността се поставят още в предучилищна възраст. От този момент трябва да започне подготовката на децата за тяхната „ пожизнена”  професия – участник в движението като пешеходец.
Тук е мястото на обучението по БДП като социално учене , при което водеща е ролята на практическите умения , формиращи се главно чрез подражаване , личен опит , целенасочено обучение и упражнения.Затова то не може да се приравни към нито едно от изучаваните образователни направления в отделните групи на детската градина.Това учене трябва да се разглежда като неделима част от цялостното образование и възпитание на личността на детето и трябва да се извършва непрекъснато в рамките на възпитателно – образователния процес в детската градина.
В тази възраст децата рядко се движат самостоятелно , но въпреки това те са участници в движението и затова трябва да умеят да се движат безопасно.
Въпреки , че основната и водеща дейност в тази възраст е играта , елементи от обучението по БДП  може да се включат във всеки един режимен момент , без това да наруши нормите на образователно – възпитателния процес : педагогически ситуации , дидактически и музикално – подвижни игри , разходки и наблюдения.
[bookmark: _GoBack]Основни подходи на възпитателно – образователния процес в тази възрастова група са игровият , ситуативно – моделният и интегративният. Предпоставка за успешно овладяване безопасно движение по пътищата от децата е постоянният контакт между семейството и детската градина.


ІІ ЦЕЛИ


Глобалната цел на възпитателно – образователния процес  по БДП  изисква у децата І – ІV група да се изградят елементарни общи представи за пътното движение и начални умения за безопасно придвижване като пешеходци.


ІІІ ЗАДАЧИ


1. Да се развие сензориката на децата за различаване цветове и форми , движение , анализиране на информация от светлинни и звукови сигнали.
2. Да различават улично платно , тротоар.
3. Да знаят кой къде се движи.
4. Да знаят , че не трябва да се движат сами.
5. Да знаят къде е опасно да се движат и защо.
6. Да знаят къде е опасно и безопасно да се играе.
7. Да умеят да се ориентират в елементарна пътна ситуация.
8. Да се спазват определени правила при движение.
9. Да умеят да се придвижват самостоятелно на къси разстояния.
10. Да правят елементарни констатации на наблюдавана пътна ситуация.
11. Да търсят и откриват пътни знаци и сигнали за пешеходците.

ІV МЕТОДИ

За контрол на постиженията на децата трябва да се използват предимно устни методи за проверка , наблюдения на тяхното поведение и оценяване резултатите от  тяхната учебна дейност.
Игрите с правила в тази възраст могат да изпълняват роля на тестова проверка.При устната проверка се оценява умението на детето да отговаря самостоятелно и точно на поставени от учителя въпроси , да използва съответната терминология , да разказва по картина или серия от картини , по наблюдения и лични преживявания.


V ОЧАКВАНИ РЕЗУЛТАТИ


Очакваните резултати са  диференцирани в отделни колони в таблиците за годишното разпределение на темите по БДП по групи.Те са формулирани така, че да могат да бъдат изпълнени от децата и да бъдат констатирани при вътрешното или външно оценяване с по-голяма лекота.Учебното съдържание дефинирано в ядрата на ДОС за І – ІV група е предназначено за постигане на специфичните цели на възпитанието и обучението по БДП в тази възрастова група.
Работата в рамките на формулираните теми във всички групи трябва да доведе до полагане в единство на основите на всички компоненти на функционалната грамотност и съвременна култура на поведение.От децата се очаква да започнат да формират начални знания и умения за безопасно поведение.


           VІ КОМИСИЯ ПО БДП


1. Предназначение : Да осигури необходимите средства , да създаде условия за възпитания и обучение на децата по БДП , да изготви план за работа по БДП за учебната година.



2.Състав:Със заповед № 3 от 16.09.2024 г. се назначи комисия по БДП в състав 

Председател : Цветанка Тодоринова– старши учител

                  Членове :1. Десислава Колева – Иванова
                                   2. Диляна Веселинова



